Diari Oficial de la Generalitat Valenciana


Sumari del DOGV 4429, del 30-01-2003 (2003/640)

Informació pública d'alternativa tècnica de programa d'actuació integrada de la unitat d'execució única parcial Residencial la Pedrera, de la Vilavella.
--------------------------------------------------------------------------------------------------------------------------------------------------------

### Dades del document

Número de DOGV
:   4429

Data del DOGV
:   30-01-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/640


Organisme emissor
:   Gestora Urbanistica L'Estany, SL

Tipus de document
:   Anunci

Informació pública d'alternativa tècnica de programa d'actuació integrada de la unitat d'execució única parcial Residencial la Pedrera, de la Vilavella. [2003/Q640]
  
La mercantil Gestora Urbanística l'Estany, SL, ha formulat, a l'empara de l'establit en els articles 44, 48, 52 i 43.2 i concordants de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, una alternativa tècnica de programa d'actuació integrada, acompanyada de pla parcial, per al desenvolupament de la unitat d'execució única delimitada al pla parcial Residencial la Pedrera, de la Vilavella.
  
D'acord amb l'establit en l'article 48 de la llei esmentada, es fa constar que l'alternativa tècnica i els projectes complementaris presentats comprenen els següents documents: memòria del programa, pla parcial, homologació del sector, estudi d'impacte ambiental i avantprojecte d'urbanització.
  
L'objecte de la iniciativa és l'ordenació detallada, la programació i la completa urbanització del àmbit de la unitat d'execució delimitada al pla parcial esmentat.
  
La notaria en la qual estan protocol·litzats els documents és la de Fernando Márquez Lerga, notari del Col·legi de València, amb residència a Nules (Castelló), i amb domicili al carrer de Santa Teresa, número 3, 12853 Nules.
  
L'exemplar dipositat a l'Ajuntament de la Vilavella es va presentar en data 27 de desembre de 2002, registre d'entrada número 2.611, i s'identifica com a programa d'actuació integrada de la unitat d'execució única del pla parcial Residencial la Pedrera, de la Vilavella.
  
En aplicació de l'establit en l'article 48.1.c en relació amb l'article 46.3 de la llei esmentada, se sotmet esta alternativa tècnica de programa, amb la documentació annexa, a informació pública pel termini de 20 dies hàbils comptadors des de la darrera publicació d'este anunci en el Diari Oficial de la Generalitat Valenciana.
  
Durant este termini qualsevol persona podrà comparéixer a l'expressada notaria, en horari d'atenció al públic, per a obtindre una còpia de l'acta de protocol·lització dels esmentats documents i sol·licitar que se li hi exhibisca.
  
Així mateix, es fa constar la possibilitat de consultar a l'Ajuntament de la Vilavella, en horari d'atenció al públic, les actuacions derivades de la documentació dipositada, així com presentar davant l'ajuntament, per a incorporar-les-hi, tant al·legacions com alternatives tècniques que pretenguen competir amb l'exposada al públic, així com proposicions juridicoeconòmiques per a executar qualsevol de les alternatives.
  
Les proposicions juridicoeconòmiques es presentaran durant els cinc dies següents al venciment del termini indicat anteriorment. Estos terminis es prorrogaran, per 20 dies addicionals, si durant els 10 primers d'informació pública alguna persona es compromet a presentar una alternativa substancialment distinta a la inicial i presta caució d'això en la quantia que resulte d'aplicar el percentatge del 2% sobre el pressupost de l'avantprojecte d'urbanització. En este cas, la pròrroga es farà constar a l'expedient, s'anunciarà al tauler d'anuncis de l'ajuntament i es comunicarà als qui, pel fet de desconéixer-la, presenten pliques prematurament.
  
L'acte d'obertura de pliques es farà al dia següent hàbil a la conclusió del termini per a presentar-les.
  
El present anunci es publica també als efectes que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, per als titulars no identificats, per a aquells el domicili fiscal dels quals es desconeix i per als titulars que no es troben a la base de dades de la relació que emet el Centre de Gestió Cadastral, als efectes de remetre un avís amb el contingut d'este anunci als titulars de drets que figuren al Cadastre, segons l'establit en l'article 46.3 de la Llei 6/1994 esmentada.